Nafarroako Parlamentuak, 2018ko urtarrilaren 18an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da alda dezan 290/1998 Foru Dekretua, Nafarroako Urrezko Dominaren ematea arautzen duena”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du alda dezan irailaren 28ko 290/1998 Foru Dekretua, Nafarroako Urrezko Dominaren ematea arautzen duena, honako helburuekin:

1.- Bermatzea Nafarroako gizartearen osotasunak parte har dezala, baloratu beharko diren proposamen arrazoituak bilduz.

2.- Nafarroako Gobernuak prozedura berri bat onestea, zeinaren bidez baloratuko baita, herritarren hautagaitzak oinarri hartuta, hautagaitza horiek zenbateraino laguntzen duten balio demokratikoak sendotzen eta Nafarroaren onura aldezten, sustatzen eta bultzatzen .

3.- Nafarroako Gobernuak arrazoitzea domina nori emanen zaion, bigarren puntuan ezarritako irizpideak kontuan harturik

4.- Gaurkotasunezko eredua eskaintzen duten pertsona, instituzio, entitate edo kolektiboei eman dakien.

5.- Genero-parekidetasunaren irizpidea lehenestea, sarituen artean emakumerik ez egotea konpentsatzeko eta, hartara, populazioaren
% 50ek Nafarroako gizartearen balioen aurrerabideari egindako ekarpena aintzatesteko”.

Iruñean, 2018ko urtarrilaren 19an

Lehendakaria: Ainhoa Aznárez Igarza